钦定古今图书集成/明伦汇编/交谊典/第074卷 > 《鲁郡尧祠送窦明府还西京时久病初起作》
## 钦定古今图书集成/明伦汇编/交谊典/第074卷 > 《鲁郡尧祠送窦明府还西京时久病初起作》

前人

朝策《犁眉䯄》，举鞭力不堪。强扶愁疾向何处，角巾微
服尧祠南。长杨扫地不见日，石门喷作金沙潭。笑夸
故人指绝境，山光水色青于蓝。庙中往往来击鼓，尧
本无心尔何苦。门前长跪双石人，有女如花日歌舞。
银鞍绣毂往复回，簸林蹶石鸣风雷。远烟空翠时明
灭，白鸥历乱长飞雪。红泥亭子赤阑干，碧流环转青
“锦湍。深沈百丈洞海底，那知不有蛟龙蟠。君不见绿
珠潭水流东海，绿珠红粉沈光彩。绿珠楼下花满园，
今日曾无一枝在。昨夜秋声阊阖来，洞庭水落骚人
哀。遂得三五少年辈，登高远望形神开。生前一笑轻
九鼎，魏武何悲铜雀台。”我歌《白云》倚窗牖，尔闻其声
但挥手。长风吹月度海来，遥劝仙人一杯酒。酒中乐
酣宵向分，举觞酬尧尧可闻何不令。皋繇拥篲横八
极，直上青天挥浮云。高阳小饮真琐琐，山翁酩酊何
如我。竹林七子去道赊，《兰亭》雄笔何足夸。尧祠笑杀
五湖水，至今憔悴空荷花。尔向西秦我东越，暂向瀛
洲访金阙。蓝田太白若可期，为余洒扫石上月